Santa Marta de Tera (Zamora)

Santa Marta de Tera eliza erromanikoa eta Astorgako Apezpikuen jauregiaren multzo monumentala Zamorako probintzian dagoen Santa Marta de Tera herrian dago, Camarzana de Tera udalerrian, Benavente y Los Valles eskualdean, Gaztela eta Leon autonomia erkidegoan. Eliza XI. mende amaierakoa da eta oso ondo kontserbatuta dago. Donejakue bidearen monumentua da. 1931ko ekainaren 3an, eliza Interes Kulturaleko Ondasuna izendatu zuten.https://santamartadetera.es/iglesia/

 Deskribapena 
Santa Marta de Tera parrokia-eliza Zamorako erromanikoko elizarik zaharrena da, eta Espainiako erromanikoko elizarik arkaikoenetakoa. Aurreko eliza hispaniar-mozarabiar baten gainean eraiki zen.

Antzinako monasteriotik gurutze latindarreko oinplanoa duen eliza erromanikoa baino ez da kontserbatzen, hiru ataleko habearte bakarrekoa, arbelezko harlandu handiz eraikia, eskulturetarako hareharri gorrixkaz osatua, transeptu nabarmenarekin eta egurrezko sabaiarekin eta kanoi erdi angeluzuzeneko ganga-burualdearekin.https://www.arteguias.com/romanico_tera.htm Elizak hiru portada ditu. Elizan, ezagutzen den harrizko Done Jakue erromesaren irudikapena kontserbatzen da.

Kapiteletan motibo apaingarri ugari daude, hostoekin, aingeru eta santuekin eta giza buruekin erreproduzitzen dituztenak.https://www.turismocastillayleon.com/es/arte-cultura-patrimonio/monumentos/iglesias-ermitas/iglesia-santa-marta-tera

 Ekinokzio-argia 
Elizan oso fenomeno ederra ematen da. Fenomeno hori urtean bitan gertatzen da, udazkeneko eta udaberriko ekinozioekin batera. Eguzki-izpi bat sartzen da aretoan burualdearen erdiko okulutik, eta absidearen ezkerraldean dagoen kapitel historiatua argitzen du. Kapitel horri arima justua esaten zaio, bi aingeruk gidatutako irudi asexuatu bat zerura igotzen dela adierazten duena.Illana Gutiérrez, Laura; Fernández Ferrero, Alberto (2012). La colegiata románica de Santa Marta de Tera. Zamora: Fernández Illana argitalpenak. ISBN 978-84-939387-2-7, 37.or.

 Iruditegia 

 Erreferentziak 

 Kanpo estekak 

Kategoria:Camarzana de Tera
Kategoria:XI. mendeko arkitektura
Kategoria:Gaztela eta Leongo eliza erromanikoak
Kategoria:Zamorako probintziako eraikinak
Kategoria:Zamora probintziako kultura-intereseko ondasunak